08/08/2012 | Administración LocalMunicipal
Cambre
Bases da convocatoria de bono-taxi 2012

O pleno da Corporación do Concello de Cambre, en sesión ordinaria do 26 de xullo de 2012, acordou aprobar as BASES DA CONVOCATORIA DE BONOTAXI PARA PERSOAS CON DISCAPACIDADE E MOBILIDADE REDUCIDA PARA O EXERCICIO DO 2012, tal e como se transcriben a continuación: A través da Concellería de Igualdade, Benestar social, Sanidade e Educación, e con base nas competencias que lle son propias, considérase necesario poñer en funcionamento o programa denominado BONOTAXI, que ten por obxecto establecer axudas económicas individuais para proporcionar un medio alternativo de transporte adaptado a aquelas persoas con discapacidade, gravemente afectadas na súa mobilidade, e que teñen dificultades para utilizar o transporte público colectivo. A existencia de transportes adaptados resulta esencial para que as persoas afectadas por diversos tipos de discapacidade poidan desenvolver unha vida independente, e en consecuencia, desfrutar dos mesmos dereitos que o resto de cidadáns. Tendo en conta que as persoas afectadas con graves problemas de mobilidade, teñen limitadas as súas posibilidades de utilización dos servizos de transporte público, deberán ser obxecto de medidas compensatorias para corrixir estas desigualdades, correspondendo aos concellos a adopción delas, dentro das súas posibilidades orzamentarias. En cumprimento do disposto nas leis que a continuación se expoñen, e co fin de conquerir unha maior integración das persoas con discapacidade, establécese este sistema de axudas económicas sustentadas sobre a seguinte fundamentación xurídica: A Lei 13/1982, de 7 de abril, de integración social de minusválidos, onde os seus principios rectores se fundamentan no artigo 49 da Constitución Española e que obriga aos poderes públicos a prestar ás persoas discapacitadas todos aqueles medios que resulten necesarios para o efectivo exercicio dos dereitos fundamentais. A Lei 3/1998, de 24 de xuño, de accesibilidade e supresión de barreiras onde se establece como obxectivo prioritario garantir a accesibilidade para facer posible o desenvolvemento autónomo das persoas nos distintos medios. A Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade, ten por obxecto adoptar medidas tendentes a facer efectivo o dereito á igualdade de oportunidades e a evitar ou compensar as desvantaxes das persoas con algunha discapacidade para participar plenamente na vida política, cultural, económica e social. A Lei 13/2008, de 3 de decembro, de servizos sociais de Galicia, sinala como competencias municipais a creación e a xestión dos servizos comunitarios básicos, configurándose como servizo de carácter integrado os que os constitúen na principal instancia do sistema para o desenvolvemento de intervencións de carácter preventivo, de atención integral a persoas, familias e de incorporación social e laboral. A Lei 7/1985, de 2 de abril, reguladora das bases de réxime local establece no seu artigo 25.1 que o municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos favorezan a satisfacción de necesidades da comunidade veciñal. Tamén no seu artigo 25.2 k) expresa que o municipio exercerá competencias no termos da lexislación do Estado e das Comunidades Autónomas en materia de prestación de servizos sociais de reinserción social. Pola súa parte, o artigo 26.1 do mesmo texto legal establece que os municipios de máis de 20.000 habitantes deberán prestar, en todo caso, os servizos sociais. A presente disposición ten por obxecto aprobar as bases reguladoras e a convocatoria de subvencións destinadas a proporcionar un medio alternativo de transporte adaptado a aquelas persoas con discapacidade, gravemente afectadas na súa mobilidade, e que teñen dificultades para utilizar o transporte público colectivo. Concrétase na concesión dunha axuda económica individual que, en forma de bonos, permita ás persoas beneficiarias a utilización do servizo de taxi adaptado (eurotaxi) para os seus desprazamentos persoais. No caso de existir eurotaxi no municipio de Cambre haberá que empregar o do municipio e noutro caso, poderase recorre aos eurotaxis máis próximos sempre que exista dispoñibilidade. Para a concesión destas axudas existe crédito no actual orzamento municipal de 2012, na aplicación orzamentaria “2012 233 223 Programa transporte adaptado” por importe de 10.000,00 euros. A máxima cantidade por beneficiario/a será de 500 euros ao ano.1. Poderán solicitar a subvención as persoas con discapacidade e mobilidade reducida que reúnan os seguintes requisitos: - Estar empadroado no municipio de Cambre cunha antigüidade dun ano, anterior á apertura do prazo da solicitude e permanecer de alta no padrón de habitantes municipal mentres se perciba a axuda. - Ser maior de 4 anos. - Ter recoñecida a condición legal de minusválido, en grao igual ou superior ao 33% e mobilidade reducida que impida empregar os transportes públicos colectivos e así se acredite no certificado oficial de minusvalía, emitido polo Equipo de Valoración e Orientación (EVO), dependente da Xunta de Galicia. - Carecer de vehículo propio adaptado para a súa condución e no caso de telo poderán solicitar esta axuda soamente para aqueles períodos, nos que, por causas sobrevidas debidamente xustificadas, non poidan utilizalo. - Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitados para a obtención de subvencións públicas. Para os efectos anteriores terá que autorizar ao concello, mediante impreso normalizado, para a comprobación dos datos fiscais. - Para os traballadores, non ter recoñecido este beneficio por convenio colectivo, contrato laboral ou calquera outro título acreditativo deste beneficio, ou non ter dereito a este servizo a través de MUFACE, ISFAS ou outra entidade. - Non poderá dispoñer cada membro da unidade de convivencia dunha renda per cápita anual superior a 1,50 veces o Indicador Público de Renda de Efectos Múltiples (IPREM), vixente para cada exercicio.2. Considérase unidade de convivencia a todas aquelas persoas que convivan nun mesmo domicilio.3. Considérase que existe unha unidade de convivencia independente, aínda que vivan no mesmo domicilio, nos seguintes supostos: - A constituída por persoas, con ou sen fillos, que se atopen en proceso de nulidade, separación ou divorcio legal; cesamento acreditado de relación análoga á conxugal. - Persoas que vivan no mesmo domicilio sempre e cando non teñan ningún vínculo de parentesco. - Aquela unidade de convivencia independente que, por causa de forza maior, accidente o desafiuzamento, se vexa obrigada a residir con outra.4. Para os efectos desta convocatoria, para a determinación da renda anual terase en conta a suma da base impoñible xeral máis a base impoñible do aforro, declaradas ou declarables no imposto sobre a renda das persoas físicas do exercicio 2011 e correspondentes a cada un dos membros computables da unidade familiar, e dividido polo número de membros que a integran. A súa contía calcularase conforme ao resultado da realización da seguinte operación, coas cantidades que figuren nas casillas que se indican, das declaracións do IRPF ou certificado de renda ou prestacións para o exercicio 2011: Casilla 455 + Casilla 465. Se non constan as referidas casillas, a casilla 455 Base impoñible xeral será o resultado das seguintes operacións: (450)-(451)+(452)-(453)-(454). A casilla 465 Base impoñible do aforro será o resultado das seguintes operacións: (457)-(458)+(460)-(461). Nos supostos de non efectuar declaración da renda no exercicio 2011, por non estar obrigado a iso, teranse en conta a suma dos rendementos do traballo, rendementos do capital mobiliario, ganancias patrimoniais sometidas a retención menos os gastos deducibles do traballo.1. As axudas serán solicitadas polas persoas beneficiarias ou por quen ostente a súa representación, nos supostos de menores de idade ou persoas con declaración de incapacidade legal.2. As solicitudes presentaranse no rexistro xeral do Concello de Cambre, situado na planta baixa da casa do concello, rúa Adro, núm.1 ou no rexistro auxiliar de entrada, situado nos baixos onde actualmente se atopan as oficinas de Cultura, Educación, Deportes e Servizos Sociais, na rúa Río Barcés núm.8 da Barcala, segundo o modelo oficial de solicitude (Anexo I), acompañada da seguinte documentación: - Fotocopia compulsada do DNI ou no seu defecto do NIE do solicitante ou do representante legal de ser o caso. E documentación acreditativa da patria potestade ou representante legal do menor (libro de familia ou resolución xudicial). - Fotocopia compulsada do certificado oficial de minusvalía da persoa beneficiaria, expedido polo Equipo de Valoración e Orientación (EVO), no que conste que ten dificultades para a utilización do transporte público colectivo. - Documentación acreditativa de ser beneficiario, no seu caso, do servizo galego autonómico de apoio á mobilidade 065. - Anexo II de declaración responsable da persoa beneficiaria, na que se faga constar: - Que o solicitante non se atopa incurso en ningunha das causas de prohibición para a obtención de subvencións públicas. - Non ser titular de vehículo propio adaptado para a condución, nos termos reflectidos na base terceira da convocatoria. - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Aceptar as actuacións de comprobación que acorde o equipo técnico de servizos sociais municipais. - Autorización, asinada por todos os membros da unidade familiar computables, para que o Concello de Cambre poida solicitarlle datos tributarios á axencia tributaria relativos ao seu nivel de renda e ao cumprimento polos mesmos das súas obrigas tributarias, segundo Anexo III. - No suposto de que o solicitante ou algún dos membros da unidade de convivencia non estean obrigados a presentar a declaración anual do IRPF, a xustificación de ingresos efectuarase mediante: - Certificados ou cartas de actualización das pensións emitidas polo Instituto da Seguridade Social ou outros organismos competentes, indicando a contía mensual que perciban os membros da unidade de convivencia que sexan pensionistas ao longo do exercicio do 2012, de ser o caso. - Fotocopia compulsada das 2 últimas nóminas dos membros da unidade de convivencia que estean traballando, de ser o caso. - Certificado do INEM, no que se reflicta a contía das percepcións económicas que perciban os membros da unidade de convivencia que se atopen en situación de desemprego, de ser o caso. - Certificado acreditativo de desempeñar actividade formativa (incluíndo cursos de formación), dos maiores de 18 anos, de ser o caso. - Calquera outra documentación que se considere conveniente dende o equipo técnico municipal de servizos sociais para completar o expediente. O prazo de presentación de solicitudes será de 30 días hábiles a contar dende o día seguinte á publicación da presente convocatoria no Boletín Oficial da Provincia. De forma excepcional poderanse admitir solicitudes fóra deste prazo cando concorra algún dos seguintes supostos: - Recoñecemento da discapacidade que afecte gravemente á mobilidade e impida a utilización do transporte público colectivo en data posterior á finalización do prazo de presentación de solicitudes. - Calquera outra circunstancia de especial urxencia segundo valoración do equipo técnico de servizos sociais. O departamento correspondente revisará os expedientes de solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle ao solicitante para que no prazo de DEZ días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.1.- Xunto coa documentación presentada en modelo oficial, en calquera dos rexistros de entrada do concello de Cambre ou en calquera outro dos establecidos no artigo 38.4 da Lei 30/1992, de 26 de novembro de réxime xurídico das administracións públicas ou procedemento administrativo común, incorporarase de oficio o volante de empadroamento.2.- Unha vez recabada toda a documentación esixida, o equipo técnico municipal de servizos sociais, emitirá un informe proposta acerca do cumprimento ou non dos requisitos esixidos na base terceira da presente convocatoria. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes.3.- Con base na proposta formulada, as axudas serán concedidas ou denegadas por resolución da Alcaldía ou concellería delegada, no seu caso.4.- A resolución da concesión da axuda será notificada aos solicitantes.5.- Unha vez recibida a resolución de concesión de axuda, terán que pasar persoalmente a recoller os bono- taxi polas dependencias de servizos sociais municipais do Concello de Cambre, sito en Río Barcés, núm.8 da Barcala (Cambre). O importe individual dos bonos será en función do número de solicitudes validadas, cun tope de 500 euros por beneficiario, dividindo o montante da partida entre o número de usuarios admitidos, unha vez pasado o prazo de presentación de solicitudes.6.- Remitirase aos titulares dos eurotaxis accesibles un listado coas persoas beneficiarias das axudas. Os bono-taxis emitiránse en soporte papel e personalizados co nome e apelidos do beneficiario. O seu uso é persoal e intransferible. Expediranse nas oficinas de servizos sociais do Concello de Cambre, onde se entregarán aos beneficiarios, estando estes obrigados a cumprir as normas establecidas para esta axuda. As persoas beneficiarias entregarán os bono-taxi por viaxe, debidamente cumplimentado, ao taxista como contraprestación do transporte, podendo empregarse todos os bonos que sexan precisos por servizo. Presentarase o DNI ou NIE do beneficiario no momento de facer o pago do servizo a través dos bono-taxis. Os bono-taxis expediranse por importe de 0,5 euros, 1 euro y 3 euros. O beneficiario achegará a moneda fraccionada correspondente por importe inferior a 0,5 euros. Os bono-taxis terán validez anual, e só poderán empregarse ata o 17 de decembro de 2012. Poderán empregarse os bonos-taxis para servizos dentro da provincia da Coruña. Os bono-taxis deberán contener: - Valor do bono. - Número de bono. - DNI ou NIE do beneficiario. - Nome e apelidos do beneficiario. - Sinatura do beneficiario e do taxista - Data de expedición do bono. - Uso para o que se destina o bono-taxi. - Traxecto realizado Cando a utilización desta prestación non se axuste á normativa establecida nestas bases dará lugar á perda do dereito de desfrutar desta axuda. Os bonos empregaranse para: - Xestións administrativas (bancos, xestorías, concello, Seguridade Social, Facenda, Axencia Tributaria,…). - Visitas médicas. - Actividades culturais, deportivas, educativas e de lecer. - Outras a valorar polo departamento municipal de servizos sociais. As axudas do bono-taxi son persoais e intransferibles, debendo utilizalos para a finalidade para a que foi concedida. Unha vez finalizado o periodo de validez dos bonos e antes do 30 de decembro de 2012, a matriz xunto con bonos sobrantes, no seu caso, haberán de ser devoltos aos Servizos Sociais do concello para os efectos de control do uso dado a estes. A falsidade dos documentos presentados para a concesión da axuda ou as irregularidades do uso dos bono-taxis entregados, dará lugar ao reintegro do importe dos bono-taxis empregados e á devolución dos pendentes de uso, así como á reclamación dos xuros de constrinximento correspondentes a computar dende o momento en que teñan lugar os respectivos pagos, sen prexuízo de quedar excluídos en futuras convocatorias. Os datos persoais que deban facilitar os solicitantes, o serán aos efectos de comprobar a concorrencia dos requisitos necesarios para obter esta axuda e serán tratados a efectos da súa concesión, sendo responsable do tratamento dos datos a Concellería de Igualdade, Benestar social, Sanidade e Educación. Para os efectos da Lei orgánica 15/1999 do 13 de decembro, de protección de datos de carácter persoal, o solicitante ou representante legal, así como calquera outra persoa ou persoas que acheguen datos persoais á solicitude, autorizan ao Concello de Cambre, a través da Concellería de Igualdade, Benestar Social, Sanidade e Educación, área de Servizos Sociais, a incorporar os datos recollidos a un ficheiro automatizado responsabilidade desta concellería, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, así como para a xestión doutros servizos ou programas de iniciativa municipal complementario a aqueles. Cambre, 30 de xullo de 2012 A concelleira delegada de Igualdade, Benestar social, Sanidade e Educación (RA núm.1000, do 17/6/2011) Mª Jesús González Roel D./Dª __________________________________________, como (solicitante ou representante legal) DECLARA: Que todos e cada un dos datos consignados na presente solicitude son certos e comprobables documentalmente, quedando enterado/a que o ocultamento ou a súa falsidade dará lugar á esixencia das responsabilidades que diso puideran derivarse, así como da obriga de comunicar ao CONCELLO DE CAMBRE, calquera variación dos datos declarados ou acreditados que pudieran producirse no sucesivo. Que de conformidade co establecido na normativa reguladora das subvencións públicas, DECLARA non estar incurso en ningunha causa de prohibición para ser considerado beneficiario de subvencións e atoparse ao corrente no cumprimento de obrigas tributarias e coa Seguridade Social, así como no cumprimento de obrigas por reintegro de subvencións. Cambre, a _________de______ de 2012_ Asdo: NOTA INFORMATIVA: Os datos recollidos na presente solicitude facilitaránse de forma voluntaria; en caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, cuxo tratamento é responsabilidade da direción do Concello de Cambre, Área de Servizos Sociais, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei Orgánica 15/99 de protección de datos de carácter persoal. Existe a posibilidade de cesión dos datos a outras administracións, entidades ou organismos públicos ou privados, para o cumprimento de fins directamente relacionados coas funcións lexítimas destas entidades e do Concello de Cambre. SR. ALCALDE-PRESIDENTE DO EXCMO CONCELLO DE CAMBRE D./Dna con DNI núm.………………… Representante legal D./Dna con DNI núm.………………… DECLARO BAIXO A MIÑA RESPONSABILIDADE: - Atoparme ao corrente do cumprimento das miñas obrigas coa Axencia Tributaria estatal, Facenda da Xunta de Galicia, e co Concello de Cambre, e coa Seguridade Social. - Non estar incurso en ningunha das causas de prohibición para a obtención de subvencións públicas. (Marquese cun X a opción que corresponda) - Estar obrigado a presentar declaración anual do IRPF SI  NON  - Ser titular de vehículo adaptado propio para a condución SI  NON  (En caso de resposta afirmativa, poderán solicitar esta axuda soamente para aqueles períodos, nos que, por causas sobrevenidas debidamente xustificadas, non poidan utilizalo.) - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Aceptar as actuacións de comprobación que acorde o equipo técnico de servizos sociais do Concello de Cambre. Cambre, de de 2012 O/A solicitante ou representante legal Asdo.: Autorización para a cesión de información relativa ao nivel de renda e ás obrigacións tributarias co Estado, coa Comunidade Autónoma e coa Seguridade Social para os efectos de solicitude de bono-taxi para persoas con discapacidade e mobilidade reducida para o 2012, a cumplimentar por todos os membros da unidade de convivencia maiores de 18 anos. autorizamos ao concello de Cambre para solicitar a cesión da información por medios informáticos ou telemáticos, sobre o nivel de renda e sobre a circunstancia de estar ou non ao corrente das súas obrigacións tributarias co Estado, coa Comunidad Autónoma e coa Seguridade Social, para os efectos de solicitude de bono–taxi para persoas con discapacidade e mobilidade reducida para o 2012. Lugar, data e sinatura” Importe: 0,5 euros/1 euro 3 euros Bono núm.:_________/2012 Data de expedición:__________________________ Nome e apelidos:___________________________ Núm. do DNI ou NIE:_________________________________ Uso para o que se destina:_____________________ Nome e apelidos do taxista:___________________________ Matricula do vehículo: Importe total do traxecto: Traxecto realizado:___________________________________ O/A beneficiaria ou representante legal O taxista Sinatura Sinatura ESTE BONO TERÁ VALIDEZ COMO MODO DE PAGAMENTO ATA O 17 DECEMBRO 2012. DEBERÁ SER PRESENTADA FACTURA CORRESPONDENTE AO PRESENTE BONO PARA O SEU ABOAMENO POLO CONCELLO DE CAMBRE ANTES DO 30 DE DECEMBRO DE 2012.